‘રહેવા દો આપા!’ કલ્યાણ શેઠ ગરજ્યો: ‘તમારા પટારામાં સોનાચાંદી ભયાઁ છે એ મારા આરબો અને સંધીઓના હાથે ભૂંડાઇના લૂંટાશે.’ ‘મારા પટારા ઉપર જૂનાગઢનું નામ લખેલ છે દીવાન? પટારે હાથ નાખતાં પહેલાં અમારા ઝાટકા ખાવા પડે સમજયાને?’ ગોદડ ખવડ ઘોડીએ ચડ્યા અને કલ્યાણ શેઠ ઉપર તીખાર વેર્યો: ‘તમે શેઠ! અમરજીનું મોત કરાવ્યું અને રણછોડજીને હદપાર કરાવ્યા અને હવે ધાંધલપુરને આંખમાં લીધું?’ ‘હા આપા! કલ્યાણ શેઠની જ્યાં આંખ મંડાય ત્યાં મોં’કાણ થાય.’